Undersøges af politiet i dag - sandsynligvis påsat

I går kort før midnat udbrød der brand i en villa på Toftegårdsvej i Aalestrup. Ifølge vagtchef Kristian Thomsen hos Nordjyllands Politi er der efter al sandsynlighed tale om en påsat brand. Inde i det svært brandskadede hus er der malet graffiti, så alt tyder på, at gerningsmænd er brudt ind i huset, hvorefter de har sat ild på. Der var ikke nogen hjemme. I dag undersøger politiets teknikere villaen for spor.